**Referat af bestyrelsesmøde i Ejerforeningen Digterparken**

**Mandag den 17. august kl. 17.30 – 21.00**

**Til stede: Birk, Claus, Jens, Kate, Bente, Karen, Birgitte**

**Ikke til stede: Thor (ferie), Karsten**

1. **Godkendelse af dagsorden.**

Med tilføjelser til den først udsendte er dagsordenen godkendt.

1. **Godkendelse af referat** fra sidste møde.

Referatet er godkendt

1. **Gennemgang af indkomne mail.**

Kan man stille på udsugningen i de høje blokke – den går i gang tidligt om morgenen? Vi undersøger hos viceværten

Vi har fået flere henvendelser – ikke bare for nylig – om skjulte rørskader og nedløbende vand. Det er beboernes egen forsikring, der dækker rør der går fra hovedledning til/og fra lejlighederne. Så tjek dine rør for tæring og dårlig stand, før det går galt. Husk at tegne en privat rørskadeforsikring.

1. **Vaskekort**

Det er et gammelt it-system, man skal bruge for at oprette nye vaskekort. Der har desværre været problemer med viceværtens pc og vi kan ikke umiddelbart installere systemet på en ny. Vi arbejder på en løsning med Marquart vaskeri. Den gamle software skal installeres, så det er tidssvarende er vores umiddelbare bud på en løsning. Birk og Claus undersøger.

1. Viceværtrapporten + storskrald. Karsten er ikke til stede på mødet. Claus undersøger hos Affald & Varme, om de kan anbefale en løsning på det tilbagevendende storskrald-problem. Indtil vider kan vi kun igen-igen opfordre til at man holder orden i sit rod – også når det er stillet ud som storskrald!
2. **Nyt fra Deas**. Thor er på ferie.

* Danske Bank kræver endnu større gebyr for vores kassekredit som ikke bruges i det omfang vi forventede og kassekreditten nedlægges derfor.
* Fremover ønsker vi at få specificeret Thors tidsforbrug i det mindste i overordnede temaer, så vi har lidt mere fornemmelse af, hvor hans tid bruges i Digterparken.

1. **Kloak foran blok 30** – Reparation af nedsunket kloak er ordnet.
2. **Vand under viadukten**. Bente kontakter Aarhus Vand.
3. **Diverse skilte**. Vi har fået et tilbud på skilte til de forskellige skraldeområder/containere/parkering.
4. **Optegning af p-pladser** – opgaven udsættes til næste forår.
5. **2 tilbud på ledningsarbejde** på den østlige p-plads vedr. udelamper. Vi ønsker arbejdet sat i gang og ordnet, inden det igen bliver mørkt. Jens har kontakt med elektriker.
6. **Varmesænkning** – det vender vi tilbage til ved næste møde. Claus undersøger.
7. **2 tilbud fra tømrere på vinduer**. En håndfuld lejligheder har henvendt sig til bestyrelsen med problemer med nordvendte vinduer i meget ringe stand og disse vil blive udskiftet.

Bestyrelsen har truffet en principiel beslutning omkring udskiftning af vinduer. Man kan ansøge bestyrelsen om udskiftning af vinduer/vinduespartier, hvis de er i dårlig stand. Ejerforeningen betaler rammen og opsætning, men man betaler selv for ruden (som man ifølge vedtægterne selv som ejer er ansvarlig for). Der er ikke midler på nuværende tidspunkt til at skifte vinduer i det omfang, som der nok er behov for. Så for at strække midlerne længst og give flest muligt muligheden, vælger vi at lave denne fordeling.

De nødvendige udskiftninger vil blive foretaget efter besigtigelse. Vi tilstræber udskiftninger i stedet for små-reparationer af vinduer, som er relativt dyrt.

En mere systematisk udskiftning af vinduespartier i Digterparken er stadig på tapetet, men ikke umiddelbart forestående, så dette skal ses som en foreløbig løsning på mange henvendelser/ønsker/nødvendighed.

1. **Maleroversigt fra Wall-Paint** (Jens) Vi får et tilbud fra endnu en maler. Hvis det kan nås i efteråret begynder vi på malerarbejde – hvis ikke, så er tilbuddet klar til udførelse i foråret.
2. **Udearealer** Karen – Kate (Bente) Karen taler med anlægsgartner om et par opgaver – herunder bestilling af nyt træ i stedet for det knækkede foran blok 30.
3. **Nyt brev fra Waoo** til dem, der ikke endnu har tilmeldt sig. Vi nærmer os de 50% tilmelding, der kræves for at der lægges fibernet ind i Digterparken. Jo hurtigere vi når op på det ønskede antal tilmeldinger, jo hurtigere bliver aftalen etableret.

Det kollektive abonnement hos Stofa vil derefter blive opsagt. Efterfølgende skal man selv tegne abonnement hos Stofa (med samme teknologi som nu) eller hos Waoo eller internet via telefonnettet. Dette vil først træde i kraft i foråret – information følger.

1. **Fartdæmpning** – Birk har undersøgt muligheder. Karen tjekker hos anlægsgartner.
2. **Låsesystem** – Jens. Vi har fået et alternativt tilbud, der omtrent matcher det første. Fordelen ved det lokale firma er nem tilgang til ekstra nøgler mod forevisning af id. Der vil komme nærmere information til beboerne.
3. **Nyt fra udvalgene.**
4. **Erhvervslejemål** – vi venter stadig på lejekontakter fra ejerne af erhvervslejemålene i Digterparken.

**HUSK - HUSK**

**Tilmelding til email-liste for digital kommunikation i Digterparken skulle være indsendt til Deas pr 1. august. De manglende tilmeldinger får en rykker på 50 kr. Hvis man ikke har tilmeldt sig pr 1/10 2015 får de en regning på 250 kr, som gebyret er pr kalenderår. Så send lige en mail til Deas med din mailadresse – det er både nemmere og billigere for os alle sammen – tak.**